Oscar Pistorius

I Oscar Leonard Carl Pistorius (; mibait 22 Noviembre 1986) metung yang South African a talapulaying sprint. I Pistorius, a mekatadwa da pinutut bitis king lalam ning tud (double below-knee amputation), lalaban ya kareng pangapalyaring T44 (single below knee amputees) lipat ning kayabe yang tagana king  T43 (double below knee amputee). Ya ing tatalan record pangyatu king T44 para king 400 meters, at ya ing sadyang tatalan king record a pangyatu kareng pangapalyaring 100 ampong 200 metres.

Lipat ning malyari yang makiabe king 2008 Summer Olympic Games king Beijing, e limput i Pistorius para king koponan ning South Africa. King pamanyubuk nang lungub king 400 meters, ya ing katlu (third place) a maki personal a pekamabilis a oras a 46.25 seconds king Lucerne, Switzerland, anyang 16 Julio 2008, a kulang king oras a kwalipikadu king Olympics a 45.55 segundu. E ne murin pinili ning South African Olympic Committee for the 4 × 400 metres relay team; mas masanting la oras deng apat a aliwang talapulayi. Ketang 2008 Summer Paralympics, simbut ne ing gintugn medalyas king 100, 200 ampong 400 metres (T44) sprints.

Uli ning kayang 400 meters a oras a 45.07 segundu anyang 19 Julio 2011, ikwa ne ing "A" qualifying standard para king 2011 World Championships ampo king 2012 Summer Olympics. King kampeonato, mikyabe ya king 400 meters sprint ampo king 4 × 400 meters relay. Milako (eliminated) ya king semifinal ning 400 meters sprint (a tauling miyaring maki oras a 46.19 seconds), oneng, antimong kayabe king relay team a sinambut medalyang pilak para king South Africa, ya ing mumunang meputut bitis (amputee) a sinambut medalyang track para king pangapalyari da reng alang kapansanan   (able-bodied world track medal), lipat ning e mepili para king final.

King 2012 Summer Olympics king London, i Pistorius ing mumunang meputut aduang bitis (double leg amputee) a makyabe king Olympics anyang liban na ing kumpitisyun a men's 400 metres at kayabe ya king koponan ning South Africa king 4 × 400 metres relay. Kayabe ya murin king 2012 Summer Paralympics, nung nu ya mekilaban kareng kumpitisyun a men's 100 metres, 200 metres ampong 400 metres king T44 classification, ampo king T42–T46 4 × 100 metres relay. Sinambut yang gintung medalya king panglalaking He 400 meter race at menikwa yang record a oras para king Paralympic a 46.68 segundu ampong 4 × 100 meters relay king record a pangyatung oras a 41.78 segundu. Menikwa ya muring pilak a medalya king 200 meters race, at mekagawang record a pangyatung 21.30 segundu king semifinal.

Karagdagang babasan

Artikulu

Balita

Libru
 (in Italian)
 (in Afrikaans)

Suglung palwal
Official website of Oscar Pistorius 

1986 kebaitan
Afrikaner tau
Africa
Pasiknangan
Athletes (track and field) at the 2004 Summer Paralympics
Athletes (track and field) at the 2008 Summer Paralympics
Athletes (track and field) at the 2012 Summer Olympics
Laureus World Sports Awards winners
Living people
Olympic athletes of South Africa
Paralympic athletes of South Africa
Paralympic bronze medalists for South Africa
Paralympic gold medalists for South Africa
People from Pretoria
South African amputees
South African Christians
South African people of Italian descent
University of Pretoria alumni
White South African people
World record holders in athletics (track and field)